CELEX: 62012TN0559
Language: et
Date: 2012-12-24 00:00:00
Title: Kohtuasi T-559/12: 24. detsembril 2012 esitatud hagi — Ningbo Jinding Fastener versus nõukogu

16.2.2013   
            
            
               ET
            
            
               Euroopa Liidu Teataja
            
            
               C 46/23
            
         24. detsembril 2012 esitatud hagi — Ningbo Jinding Fastener versus nõukogu
   (Kohtuasi T-559/12)
   2013/C 46/41
   Kohtumenetluse keel: inglise
   
      Pooled
   
   
      Hageja: Ningbo Jinding Fastener Co. Ltd (Ningbo, Hiina) (esindajad: advokaadid R. Antonini ja E. Monard)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 4. oktoobri 2012. aasta rakendusmäärus (EL) nr 924/2012, millega muudetakse määrust (EÜ) nr 91/2009, millega kehtestatakse lõplik dumpinguvastane tollimaks teatavate Hiina Rahvavabariigist pärit rauast või terasest kinnitusdetailide impordi suhtes, hagejat puudutavas osas; ja
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et hageja teatavate eksporditehingute väljajätmine dumpinguarvutusest rikub nõukogu 30. novembri 2009. aasta määruse (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 343, lk 51), artikli 2 lõikeid 11, 8, 9, artikli 2 lõike 7 punkti a ja artikli 9 lõiget 5, diskrimineerimise keelu põhimõtet ja WTO 1994. aasta üldise tolli- ja kaubanduskokkuleppe VI artikli rakendamise lepingu artiklit 2.4.2.
            
         
               2.
            
            
               Teine väide, et teatavate hageja taotletud kohanduste tagasilükkamine rikub nõukogu 30. novembri 2009. aasta määruse (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed artikli 2 lõiget 10 ja WTO 1994. aasta üldise tolli- ja kaubanduskokkuleppe VI artikli rakendamise lepingu artiklit 2.4. Teise võimalusena leiab hageja, et nõukogu rikkus Euroopa Liidu toimimise lepingu artiklit 296.